Wildritte sal deur 'n opgeleide gids van die bestuur uitgeneem word en sal op vooraf vasgestelde tye begin. Die ritte duur normaalweg 2 na 2 1/2 ure. Tydens die rit neem ons die gaste deur die finominale diversiteit van die plaas. Besoekers het die geleentheid om moontlik 3 van die groot vyf vrylopend op die plaas te sien. Die ritte begin by die hoofkamp en eindig ook daar.
Gly-Klip is alom bekend in die Marico omgewing. Geleë teen 'n skilderagtige rooi krans, vorm die spruit 'n natuurlike "slip & slide" wat al vir jare deur die inwoners van Driefontein besoek is. Vir 'n opwindende middag aktiwiteit is Gly-Klip net die ding om die kinders mee te vermaak. Braai fasiliteite is ook daar beskikbaar.